**NAJČEŠĆE POGREŠKE U JAVNOJ NABAVI I PRIMJERI IZ PRAKSE: Uvjeti sposobnosti gospodarskog subjekta; ENP kriteriji; pogreške prilikom pregleda i ocjene ponuda; najčešće pogreške u troškovnicima**

**Datum/Vrijeme**

7.5.2020 –  
*9:00 – 16:30*

**Kategorija**

* Edukacije | sve kategorije
* Javna nabava

**Lokacija**

Projekt jednako razvoj d.o.o.

Uvod u problematiku teme

Vrlo često svi koji se bave javnom nabavom imaju dvojbe oko pregleda i ocjene ponuda te nisu sigurni na koji način postupiti, posebice ukoliko se radi o nabavi u sklopu EU sufinanciranog projekta. Zakon o javnoj nabavi dozvoljava korištenje određenih uvjeta sposobnosti, i kao kriteriji za odabir ponude – no uz obavezno razdvajanje minimalnih od onih koji doprinose kvaliteti ponude. Osim toga, u praksi se pojavljuju nova rješenja kako postaviti i ocijeniti uvjete sposobnosti i kriterije za odabir ponude.

Stoga ovaj program usavršavanja ima za cilj pokriti što veći broj primjera i pitanja na navedenu temu te omogućiti kroz upoznavanje sa zadnjom praksom u provedbi postupka pregleda i ocjene ponuda.

Kao posebnu dodatnu pogodnost ističemo i dio predavanja koji se odnosi na usporedbu postupka pregleda i ocjene ponuda na EU sufinanciranim projektima a koja je ponešto različita od standardne prakse.

U okviru ovog usavršavanja dajemo Vam priliku kroz primjere i praksu dobiti što bolji uvid u moguće rizike i prednosti provedbe postupaka te samim time uvid kako na najbolji način provjeriti i ocijeniti ponude.

Zašto pohađati

* Na edukaciji se obrađuju primjeri iz prakse uz osvrt na razlike u postupanjima za obveznike Zakona o javnoj nabavi korisnike EU sredstava
* Program daje usporedbu postupanja Naručitelja i DKOM prakse te daje pregled najnovijih praksi u postupanjima
* PJR stručnjaci koji provode edukaciju proveli su više od 500 postupaka javne nabave u što u sklopu EU sufinanciranih projekata što kao članovi stručnog povjerenstva Naručitelja.

Ciljne skupine

Edukacija je namijenjena:

* Obveznicima javne nabave - naručiteljima
* Ponuditeljima koji predaju ponude u sustavu javne nabave
* Certificiranim specijalistima javne nabave
* Svima koji žele znati više o sustavu javne nabave praktične primjere žele saznati kako ispravno provoditi postupke nabave

**DNEVNI RASPORED**

|  |  |
| --- | --- |
| **9:00 – 10:30** | Uvod   * Propisi u javnoj nabavi vezani uz određivanje uvjeta sposobnosti i kriterija ekonomski najpovoljnije ponude * Kako odrediti uvjete sposobnosti vezane uz predmet nabave i razmjerno predmetu nabave   Primjeri iz prakse:   * Ekonomska i financijska sposobnosti * Tehnička i stručna sposobnost   Oslanjanje na sposobnost drugih subjekata |
| **10:30-10:45** | Pauza za kavu |
| **10:45-12:15** | * Praksa DKOM-a vezano uz kriterije za odabir gospodarskog subjekta * Najčešće pogreške naručitelja i ponuditelja * Provjera dokumentacije putem e-Certis sustava * Isključenje ponuditelja iz daljnjeg postupka zbog profesionalnog propusta * Odabir ponuditelja koji nije u skladu s kriterijima odabira utvrđenim u DoN * Relevantna praksa u projektima sufinanciranim EU sredstvima |
| **12:15-13:00** | Pauza za ručak |
| **13:00-14:30** | * Praksa DKOM-a vezano uz kriterije za odabir ponude * Relevantna praksa naručitelja u Republici Hrvatskoj u primjeni kriterija ekonomski najpovoljnije ponude i uvjeta sposobnosti * Kako odrediti kriterije koji nisu diskriminirajući, povezani su s predmetom nabave i omogućuju učinkovito nadmetanje * Relevantna praksa u projektima sufinanciranim EU sredstvima |
| **14:30-14:45** | Pauza za kavu |
| **14:45-16:15** | * Pregled i ocjena ponuda * Primjeri iz prakse – najčešće pogreške prilikom pregleda i ocjene ponuda * Troškovnici – pregled primjera popunjenih troškovnika * Računska ispravnost ponude * Pojašnjenja i dopuna ponude – kako ispravno primijeniti institut čl. 293 |



U kotizaciju je uključeno

* Radni materijali edukacije (prezentacija predavanja, primjeri, vježbe, rješenja i sl.)
* Sažetak rezultata istraživanja PJR-a o spremnosti RH za primjenu novih direktiva u području javne nabave
* Sažetak analize stanja u sustavu javne nabave provedene u sklopu projekta: „Jačanje administrativnih kapaciteta u sustavu javne nabave RH sa naglaskom na kriterij ekonomski najpovoljnije ponude“
* Publikacija: „Zbornik stručnih članaka o javnoj nabavi“
* „Strip za početnike u EU fondovima“
* Sažetak: „Rezultati istraživanja EUčinkovitost, ili kako smo proveli EU fondove“
* U slučaju prvog pohađanja, popust od 20% na svaku sljedeću PJR edukaciju
* Osvježenje pod pauzama

**KOMBINACIJA EDUKACIJE I SASTANKA**: S obzirom da se edukacije održavaju u edukacijskoj dvorani PJR-a, dolazak na edukaciju može se kombinirati s individualnim razgovorom s PJR stručnjacima na sljedeće načine:

* s intervjuom temeljem kojega radimo besplatnu procjenu potencijala pojedine organizacije za EU fondove ili savjetovanjem oko sukladnosti pojedine ideje s natječajem za EU sredstva
* sa savjetovanjem oko individualnih potreba pojedine organizacije za profesionalnom stručnom podrškom ili personaliziranim sastavljanjem in-house programa usavršavanja temeljem točnih potreba organizacije